
STUDO PRI SCIENCA DISCIPLINO 


G. URBAIN 







Estus iluzie kaj vane paroli pri absoluta kaj perfekta scienco. 
La scienco estas homa kaj devas esti Iau nia mezuro. 

Mi konsentas kun la modernaj filozofoj, ke ili metis la sciencon 
en la regionon de V relativo. Sed mi ne konsentas pri la maniero, 
kiel ili konsideras Ia sciencon kaj pridiskutas ĝian valoron. Ili 
prezentis ĝin ne tia, kia ĝi estas, sed kiel ŝajnus dezirinde, ke ĝi 
estu. En la epoko de 1’ triumfanta sciencismo, ili prezentis sciencan 
idealon, kiun karakterizas ĉiam atingebla determinismo, ĉiam 
severaj kaj necesaj leĝoj, kompleta unueco de doktrino. Tia idealo 
entenas, ke en la Naturo ekzistas Harmonio nepra kaj perfekta, kaj 
ke tiu Harmonio estas senevite ekkonebla al ni. 

Sendube hipotezo pri antaŭfiksita Harmonio en la universo kaj 
tiu de homa povo sen limoj postulas seriozajn kritikojn. Estas 
unike, ke la pozitiva scienco, kiu malakceptis la unuajn kaj la last- 
ajn kaŭzojn kiel nealireblajn kaj metafizikajn, riskas en tiu ĉi 
punkto antaŭkalkuli estonton ne malpli nealireblan, kaj apelacias 
al hipotezo, kies metafizika karaktero estas apenaŭ diskutebla. 

Niaj rimedoj, por progresigi la sciencon, estas limigitaj. La 
eksperimenta scienco estas senteca; kaj la sentoj de 1’ homo estas 
malfortaj. La plej sciencecaj estas la vido kaj Ia aŭdo. La okulo 
nur estas sentpova ĝis malsuperega parto de 1’ spektra skalo; Ia 
orelo apenaŭ pli bone estas dotita. Certe, la malsufiĉeco de niaj 
sentoj trovas potencan kompletilon en la eksperimentaj teknikoj; 
'sed, ekster nia persona sperto, ni nur povas mediti la lecionojn de 
1’ historio de la sciencoj, por iom malgravigi tion, ke nia intelekto 
estas malperfekta. Vere, ni estas malbone armitaj por malkovri la 
sekretajn risortojn de la Harmonio de 1’ Naturo! 

Volante konsideri a p r i o r i la Universon kiel gigantan kaj 
tute sendifektan movadon de horloĝa mekaniko, oni transpaŝas 
unike la limojn de la pozitiva scienco. La Harmonio de .Ia Naturo 
fariĝas hipotezo esence metafizika, eble dogmo. 

Se oni ne estus anstataŭiginta Ia realecon per neatingebla 
idealo, oni estus ŝparinta al la scienco tiun ĉi obstinan kaj malbon- 
volan disputon, kies finojn distingi estas tro facile. Tiuj, kiuj 
ignoras tute la sciencon, aŭ kiuj malprecize ĝin timas, sin tenas al 
iuj ĝiaj aspektoj. Ili trovas ĝin seka kaj malalloga. Se ili, konante 
ĝin pli bone, fariĝus kapablaj taksi ĝin, ili scius, ke scienculo devas 
disvolvi almenaŭ tiom da fantazio, kiom artisto aŭ poeto, por krei 
daŭran verkon. La verko de 1’ scienco, kiel la vcrko de 1’ arto, 

elvokas imagaĵojn. ĉii havas Ia samajn rajtojn al la beleco. Sed 
por esti taksata kiel decas, la juĝanto devas sin submeti al Ionga 
kaj peniga preparado.- 

Dirinte, kio ne ŝajnas esti al mi la scienco eksperimenta, mi 
devas diri, kia ĝi aperas al mi: 

“Adaptiĝo de niaj intelektaj rimedoj al la fizikaj fortoj de la 
Universo.“ 

La scienco, frukto de la racio, estas plidaŭrigo de la vulgara 
kono. Oi transpaŝas ĝin per la plej alta grado de konjektebleco 
de siaj antaŭvidoj, la certeco de siaj metodoj kaj la vasteco de sia 
regiono. Oi ne scius eviti la malfortojn, kiuj teniĝas funde de la 
homa naturo. 

La eksperimentisto, spertante la disciplinon de la faktoj, devas 
submeti tien sian fantazion, kiu ĉiam rapidas por devojiĝi en la 
regionon necertan de P verŝajno kaj de I’ eblo. La scienca esplorado 
estas difinita per la pasio pri la nekonato, kiu allogas la serĉanton, 
pretersalti etapon kaj sin deturni de sanaj metodoj, kiuj postulas 
perfektan memregon. Tiu ĉi sola permesas al li adapti sian in- 
telekton al la fenomenoj en malrapida, sed certa maniero. La 
eksperimentisto konscia pri la danĝeroj, kiuj lin minacas, forpuŝas 
la fantomojn de siaj revoj por nur konsideri la realojn estantajn. 
Li koncentrigas sian tutan pasiecon al la observoj. Li streĉiĝas por 
ilin fari kiel eble plej ekzaktaj kaj kompletaj. Kiam la fenomenoj 
al li fariĝis tiel intimaj, ke li povas antaŭvidi la kuron de ilia 
destino, li ilin konas tiom, kiom estas permesate al la homo. 

Konstatinte multfoje en la estanto la konsekvencojn de 1’ pas- 
into, li konkludas de la estanto al la estonto kaj de 1’ estonto al pli 
malproksima estonto. Akceptante, kiel asertas iuj fizikistoj, ke la 
relativeco de 1’ tempo' fariĝis necesa termino, estus absurde pensi 
ke tio, kio estiĝis en la pasinto, ne estiĝos devige en la estonto, en 
severe identaj kondiĉoj. La scienculo pravus antaŭvidi severe la 
fenomenojn, sub la rezervo, ke neniu el tiuj kondiĉoj estas mal- 
atentita de li, ĉu ili estas estreblaj de li aŭ ne. 

Tiel, scii estas antaŭvidi. Kaj la antaŭvido nur estas ebla, se 
la intelekto estas sufiĉe adaptita al la fenomenoj, ke ili fariĝis al 
ĝi intimaj. La scienculo, efektive, estas profeto. Ouste tio lin 
distingas de la filozofo. A1 profeto sufiĉas scii la estonton; ne 
necesas, ke li sciu la kaŭzojn. La scienculo ne scias, kial ŝtono 
falas; li scias sole, en kiaj kondiĉoj ĝi povas fali kaj kiuj estas la 
leĝoj de ĝia falo; li do konas pri la pezeco ĉion, kion li pozitive 
povas koni pri ĝi. 

La filozofoj ne plu riskas profetadi — la ekzemplo de A. Comte 1 ) 


U A. Comte, scienculo de 1’19-a jarcento, kiu bazis sian sciencan 
sistemon sur tri pensformoj: la teologia, metafizika kaj pozitiva. (Leĝo de 
tri statoj.) 

ne plu instigas ilin al tio — sed ili klopodas doni klarigojn. 
Lapozitiva scienco limigas sin je la kon- 
stato kaj la antaŭvido; ĝi ne donas klarig- 
o j n. Ekster la klarigoj, kiuj liberigas de la metafiziko, nur 
restas plu helpaĵo per la analogio inter la fenomenoj, kies unuj 
estas malmulte konataj al ni kaj aliaj pli multe. Tio okazas 
ĉe la mekanikaj prezentoj de I’ fizikaj fenomenoj. Tio ne estas 
veraj klarigoj. La asimiliĝo de la lumo al la balancado de pendolo 
nur estas ombro de klarigo. Gi reduktiĝas pozitive al la konstato, 
ke la leĝoj, kiuj regas ambaŭ fenomenojn, estas de sama mate- 
matika formo, kaj lasas antaŭvidi konkuradon inter diversaj klar- 
igoj samvaloraj, inter kiuj elekti sen arbitreco estas neeble. 

Same tiel Maxwell (Maksŭel) klarigis la lumon per la elektro; 
kredeble, ĉar la fenomenoj de 1’ elektro al li estis pli konataj ol tiuj 
de P optiko. Estaĵoj, kompareblaj kun ni rilate al sentoj kaj in- 
telekto, kiuj estus pli intime konataj kun la fenomenoj de 1’ elektro 
ol kun tiuj de P mekaniko, inklinus klarigi la mekanikon per la 
elektro. 

i Redukti ĉiujn fenomenojn al modelo unueca estas provo ne 
absurda. Eble la atoma modelo identiĝas kun la absoluta realo. 
Sed ni pri tio nenion pozitivan scias. Oni ne klarigas, ĉar oni 
komparas. Ciu provo de klarigo de P fenomenoj estas hazardeca 
kaj eksterscienca. 

Do, scii pozitive, ne estas klarigi, sed antaŭvidi. La antaŭvido 
estas la reala fino de P scienco. 

La antaŭvido estis, estas kaj estos por la homo kondiĉo de 
P ekzisto. Kiu ne antaŭvidas la danĝeron, kuras al morto. La 
kapablo antaŭvidi estas grandvalora inter ĉiuj. Sen ĝi estas neeble 
adaptiĝi al la cirkonstancoj. La hodiaŭa socio ne malpli postulas 
kapablon de antaŭvido ol la primitiva socio. Ne ekzistas unu ago 
de P individua aŭ de P kolektiva vivo, kiu ne implikas la estonton. 

Por antaŭvidi la ŝanĝon de P fenomenoj, oni devas koni la kon- 
diĉojn, en kiuj ili estiĝis. Laŭ tiu vidpunkto, mi kredas, la scienculo 
estas supera specimeno de 1’ homaro. 

Mi supozas, ke sovaĝulo, kiu trapaŝis riveron sekpiede, kiam ĝi 
estis glaciiĝinta, klarigis al si, ke la malvarmego kondiĉis la 
fenomenon. Se estas certe, ke li rilatigis Ia froston al iu teologia 
ideo, estas verŝajne, ke li rilatigis al la frosto la glaciiĝon de la 
rivero, kaj ne estis tiel komplete senigita de pozitivaj ideoj (vidi 
la piednoton pri la “tri formoj“ de A. Comte). La teologiaj, meta- 
fizikaj kaj pozitivaj ideoj surmetiĝis ĉiutempe en la spiriton de la 
homoj. Verŝajne ili ankoraŭ longtempe surmetiĝos La unuaj ne 
estas tiel ekskutimaj, kiel A. Comte deziris tion. La lastaj ĉiam sin 
trudis; ĉar sen ili, la homo delonge estus malaperinta, manke de 
adaptiĝo. 

Kiam la sovaĝulo aljuĝis la froston al iu dia interveno, li limigis 
sin klarigi la estanton. En tio, li filozofis. Sed kiam li kiel kondiĉon 
por la suriro de la rivero trovis la froston, li rezonis science. Li 
antaŭvidis, ke li povus trapaŝi denove la riveron dum la sekvantaj 
vintroj, kondiĉe ke la frosto estos sufiĉe akra. Estas, cetere, en 
tiu pozitiva rezonado, nur embrio de scienca determinismo. — Ju 
pli klera estas homo, des pli li antaŭvidas kun timemo. La scienca 
stilo de tio portas trajton; ĝi fariĝis tre kurioza. La scienculoj 
neniam estas certigaj. Ili skribas en kondicionalo, kun ĉiuj specoj 
de rezervo. Ili ĝenerale estas tiel timemaj, ke personoj spirite 
pezmovaj ne povas decidiĝi konsideri ilin kiel homojn de ago. La 
fama Harmonio de la Naturo, se estas akcepteble, ke ĝi ne estas 
revo, restas malproksima de niaj plej certaj realecoj. Niaj eksperi- 
mentaj leĝoj plej severaj esprimas nur tre altajn konjekteblecojn, 
ĉar oni ne povas imagi absolute kompletan determinismon. Mankos 
al ili ĉiam la parto, kiun oni devas rezervi al la hazardo, al la 
neantaŭvidito, kaj eble neantaŭvideblo. 

La tendenco, kiu nin pelas anstataŭigi por la scienco, kia ĝi 
estas, idealan kaj problemecan eksterpolusigon*), faris el la deter- 
minisma hipotezo absolutan principon. Certe, la scienco estas 
determinista, aŭ pli vere, la determinismo estas sufiĉa kondiĉo de 
la scienco. Sed miaj rezervoj estas pravigataj per kelkaj spertoj. 

La radio-aktivaj korpoj sekvadas fatale Ia kuron de sia evoluo. 
Kiuj ajn estu la potenco kaj la amplekso de niaj aktualaj rimedoj, 
nek la varmo, nek la premo, nek la elektro, nek la magnetismo, nek 
la radiado, nek la kemiaj transformiĝoj povis ŝanĝi ilian destinon. 
Tiu ĉi plenumiĝis per si mem sen alireblaj kondiĉoj kaj en nevaria 
senco. 

Sendube, nenio al ni defendas la esperon estri tiajn fenomenojn. 
Kaj oni ŝuldas al la vero certigi, ke la determinismo ne estas necesa 
kondiĉo de la scienco, sed nur de la estrado de 1’ fenomenoj. Mi 
sekve konkludas, ke ekzistas fenomenoj preter nia estreco, al kiuj 
ni ne povas almezuri la determinismon. 


















Klariginte la terminojn kaj montrinte la gravecon de la difino 
de 1’ eksperimenta scienco, kia ĝi ŝajnas al mi esti, mi mallonge 
klarigu, kiel tiu ĉi eksperimenta scienco fariĝas, kaj per kiuj 
rimedoj ni povas akiri ĝin. 

Rigarde al novaj fenomenoj, scienculo, mi ripetas, unuamomente 
ne riskus sin en la dornejojn de puraj hipotezoj. Li observas kaj 
klopodas difini la kondiĉojn, en kiuj tiuj fenomenoj manifestiĝas. 
Li notas sur diagramoj la influon, kiun havas la kondiĉoj, kiujn li 
povas aliigi laŭ sia bontrovo kaj, se ili mankas, tiun de la, tempo. 

*) Matem. termino (ekstrapolacio), kiu signas problemon nedeterminitan. 

De tiel akiritaj rezultoj li provas eltiri leĝojn, interligante prok- 
simume la punktojn de siaj grafikoj per kontinua streko. Li simpl- 
igas tiamaniere siajn observojn, kiujn li scias senvalorigitaj per 
neevitebla eraro. Estas tiu ĉi konscio pri I’ eraro, kiu lin rekurigas 
al kurboj idealaj, kies punktoj de sperto forflankiĝas ĉiam pli malpli. 
Laŭ la mezuro, kiel li perfektigas siajn mezurojn, li precizigas siajn 
kurbliniojn. Fine li serĉas traduki tiujn ĉi geometriajn signojn en 
parolatan lingvon, kiel eble plej klaran, plej akurategan, plej 
koncizan. Li laŭdegas la simplajn formulojn. Tiel stariĝas la eks- 
perimentaj leĝoj. Ili entenas la hipotezon de 1’ malgrandaj eraroj, 
neeviteblaj en la mezuroj, kaj tiun, kiu n:n komprenigas perceptojn 
kun tiuj elementoj nesimpligeblaj, kiuj estas niaj sentaĵoj. La kon- 
tinueco de 1’ kurboj rezultas malpli el hipotezo ol el apliko de 
metodo: tiu de F varioj, al kiu povas rekondukiĝi ĉiuj aliaj en la 
fiziko-kemia regiono. 

Niaj sentaĵoj estas materialoj,' per kiuj nia spirito kreas per- 
ceptojn, t. e. imagojn pli malpli konformajn al eksteraj realoj. Inter 
la objekto kaj la pura sentaĵo, juĝoj certigas la interligon. Niaj 
iluzioj estas la dekliniĝoj de tiuj ĉi juĝoj. Ne niaj sentaĵoj trompas 
nin: la facilanimeco kaj la trorapidemo, kun kiu ni kreas niajn per- 
ceptojn. * . 

Inter la sentaĵo kaj la percepto, la eksperimentistoj scias en- 
konduki minimumon da juĝoj. Ili el tio tiras sian superecon super 
la vulgarularo. Eble tio estas, de la scienca vidpunkto, la plej mal- 
facila atingeblo. Por alproksimiĝi la eksperimentajn sciencojn, oni 
devas esti kapabla ekzameni fakton, ne interpretante ĝin tro- 
grandige. La poetoj ne havas kapablecon por la sciencoj, ĉar ilia 
fantazio estas tro impulsa. 

Malproksima edukado kutimigis nin koncepti la objektojrf sen 
intelekta peno, kaj sufiĉe plidaŭrigita ekzercado de F observado 
reduktas al minimumo la ŝancojn, kiujn havas la eksperimentisto 
sin trompi pri siaj perceptoj. 

Sed la ŝancoj de eraro plimultiĝas kun la nombro da juĝoj, kiuj 
formas la ligon inter niaj sentkompleksoj kaj la objekto, kiun Ia 
penso eksterigas. La konceptoj havas karakteron abstraktan kaj 
ĝeneralan, kaj la ideoj estas tiom malpli certaj, ol ili prezentas tiun 
ĉi karakteron en pli alta grado. Ju pli ili sin senigas de la sentaj 
malgravaĵoj, des pli da ŝancoj havas la eraro enŝteliĝi. Fizikisto 
riskas pli ol kemiisto vidi fantomojn. La inventisto de Y N-radioj - 
estis konsiderinda kaj vere altvalora fizikisto. Kvindek jaroj da 
scienca laboro estis superkreskintaj lian nervsistemon. Ne ekzistas 
pli drameca situacio ol tiu de scienculo enamiĝinta en la sciencon, 
perdiĝanta en eraro, pri kiu li ne estis respondeca. Tiu ekzemplo 
ilustras dolorige la tezon, kiun mi subtenas, sed ĝi faras ĝin ne- 

refutebla. Niaj perceptoj kaj niaj konceptoj rezultas el adaptiĝo de 
nia racio al niaj sentoj, ĉu tiuj ĉi al ni venas el ekstere aŭ el interne. 


La teorio prezentas du aspektojn. Sub la unua ĝi estas bela kaj 
severmora kiel la antikva Minervo. Sub la alia ĝi estas brilvestita 
kaj beleta kiel koketulino de Watteau (Vato’). Severmora aŭ 
koketa, ĝi meritas esti amata. La grekaj scienculoj estus ĝin di- 
igintaj kaj al ĝi starigintaj multnombrajn kaj vastajn templojn. La 
nuntempaj scienculoj trovis la rimedon, malhonori almenaŭ unu el 
ĝiaj aspektoj. Ili honore konstruis nur du malgrandajn kapelojn, 
ĉiu el kiuj penas solene aspekti. La unu severa kaj fiera nomiĝas 
Energiismo; la alia ridetanta kaj gracia nomiĝas Atomismo. La 
fervoruloj de V unu kaj alia interbatiĝas sub la interesita rigardo de 
L filozofoj, kiujn ili vokis por helpi. La du kontraŭuloj skribis sur 
siajn standardojn la belan devizon “Unueco de doktrino“. 

En kiuj limoj la homa kono, do, estas kapabla je unueco? AI la 
sciencoj mankas unueco, kaj hodiaŭ ili sufokiĝas en sia malvasta 
fakeco kaj sia rigida hierarkio. Sed la muroj krakas en ĉiuj partoj, 
kaj tio estas feliĉo. Kia stranga ideo encirkligi la homan penson en 
ĉiniajn murojn! 

Doktrino estas sistemo; tieldire ĝeneraligo kaj sintezo. En 
sistemo ĉiuj ideoj de scienco aŭ de arto sin reciproke subtenas. 
Principoj tre abstraktaj kaj tre noblaj kronas Ia konstruon; la unu- 
opaj ideoj el ĝi deduktiĝas. La plej sanaj sciencaj konstruoj, la geo- 
metrio de Eŭklido ekzemple, reiras en la kategorion de sistemoj. 
La teorio starigas en sistemoj la certaĵojn de 1’ sperto. 

La plej bonaj sciencaj sistemoj estas certe tiuj, kiuj amasigas 
la plej grandan nombron da faktoj. Sed ĉar oni povas nek abstrakti, 
nek ĝeneraligi ne preterlasante, oni ne scius en fineca sistemo 
entenigi la senfinecon de 1’ Universo. E1 tio la neceseco de kelkaj 
sistemoj difinitaj reciproke sin kompletigi. Kiom dezirinda estu la 
unueco de doktrino, ĝi ne estas por ni atingebla. ĉii partoprenas en 
la scienca idealo. Ni kulturu tiun ĉi idealon en ni mem; ne tiom, 
kiom plaĉas al ni, sed tiom ke ĝi povas kunhelpi sukcesigi la 
praktikajn celojn de la scienco. Ni gardu nin anstataŭigi ĝin arbitre 
je la pozitivaj realecoj kaj fari el ĝi armilejon da antaŭjuĝoj. 

Sume, la teorio kunordigas en ekonomiecajn sintezojn la doku-' 
mentojn de 1’ eksperimenta analizo. Oi ne estas, kiel oni ordinare 
kredas, celo destinita por klarigi la mondon, sed ilo por permesi 
rapidan alpropriĝon de konoj, cele de antaŭvido kiel eble plej certa. 

La hipotezo ĉesis esti, por la nuna generacio, la timigilo, kiu ĝi 
estis por la antaŭirinta generacio. Kondamnita esti limigita en sia 
ekkono kiel en siaj rimedoj ĝin akiri, la spirito rifuĝas al la hipo- 
tezo, kaj ĝi direktas ĝin pli malpli bone, kiel laboristo faras per 

delikata ilo, sekvante la sperton akiritan kaj la instinktajn inklinojn. 
Subpremi la hipotezon, estas paralizi la intelekton; estas kondanini 
la spiriton, doni neniun ŝtofon al la sentoj; estas velkigi la fantazion, 
sen kiu oni ne povas antaŭvidi. Estas mortigi la sciencon ne sole en 
ĝia teoria parto, sed krome en ĝia eksperimenta parto. Estas 
kondamni la homon al nekuracebla malprogreso. La timo kontraŭ 
hipotezoj ne nur estas science absurda, ĝi estas kontraŭsocia. Ĉar 
la scienco estas kolektiva verko, tiom pli kaj pli senpersona, kiom 
ĝi riĉiĝas, disvastiĝas kaj aplikiĝas. (Bedaŭrinde oni alkalkulas la 
maljustecojn de I’ industriismo, la profundajn kaŭzojn de militoj kaĵ 
de modernaj revolucioj al scienco, kiu estas traktata kvazaŭ vasalo 
de r industrio.) 

La skoloj priatoma kaj prienergia ambaŭ floradas. Estus 
stumpigi la sciencon, oferi unu por la alia. Iliaj metodoj havas 
la saman celon. Estas du tre belaj vojoj, kiuj neeviteble devas 
renkontiĝi, kaj kiuj dume priservas diferencajn regionojn. 

La teorio allasas diversajn teknikojn. Vane estas ilin kritiki. La 
rezultoj solaj devas esti prikonsiderataj. Mi pensas, ke mi sufiĉe 
klarigis la rolon de V teorio: ĝi klasigas la faktojn. 

La okcidenta scienco dume fariĝis iom malfacile alirebla, de 
kiam oni dispecigis ĝin en malgrandajn specialecojn. La specialisto 
laboras funde de puto. Li vidas de la ĉielo nur malgrandan rondon. 
La detaloj de lia specialeco absorbas lin tiel, ke li kredas ilin la 
plej gravaj en la mondo. Li pensas fari sciencon, kaj li plej ofte nur 
faras fakan multsciecon. Dekiam fariĝis neeble por scienculo, 
kurante informiĝi pri la demandoj, kiujn li ne persone studas en sia 
laborejo, la plimulto el la serĉuloj konfuzas iom pli ĉiutage tiujn, 
kiujn ili devus helpi klariĝi. Por provi raporton ĝeneralan post 
profunda studo,*oni devas jam scii kvar aŭ kvin lingvojn. Oni devas, 
por reteni ion, ekzameni certtojn da publikajoj. Kiom da tempo 
perdita kaj da fortoj malbone elspezitaj! Naŭdeknaŭfoje el cento, 
la teoriisto konstatas, ke la informoj, kiujn li bezonus, mankas en 
la raportoj, verkitaj en ĉiuj lingvoj, kiujn Ii penplene kolektis kaj 
legis. La estonto de 1’ scienco riskas droni en la alfluego de vana 
dokumentaro. 

La rezulto de la ekscesa specialigo estas ekscesa individual- 
ismo. La specialigo estas bonega principo, sed sub la rezervo de 
ĝenerala organizado. Precize tio mankas al la scienco.- 

Oni ne imagas geografon, kiu, por priskribi la globon, kalkulus 
la herberojn. Embarasite dum serĉado, grave estas por esploranto 
trovi en la scienca literaturo konsilon de majstro, kiu sciis decidi, 
en similaj cirkonstancoj, pri samspeca malfacilaĵo. 

En Ia 18-a jarcento, epoko de la florado de I’eksperimentaj 
sciencoj, la enciklopedistoj pensis aliel. Ili ne planis organizi la 
socion kiel fabrikon, kaj ili ignoris la intelektan tajlorismon. Se ili 

partigis al si la taskon, ili almenaŭ laboris komune. Tiuj grandaj 
spiritoj estis grandaj teoriuloj, grandaj eksperimentistoj kaj grandaj 
filozofoj. Ilia scienca pensado, ignorante ĉiun baron, estis reale 
libera. La vastaj spacoj estis necesaj por la flugo de tiuj agloj. 

Lavoisier (Lavŭazie’) en rimarkinda maniero prezentis al la 
Akademio de Sciencoj en aprilo 1787 la necesecon, reformi kaj 
perfektigi la terminaron. Li citis la abaton de Condillac (Kondijak), 
kiu jam skribis en sia L o g i k o : “Ni nur pensas per la ĥelpo 
de vortoj, la lingvoj estas veraj analizaj metodoj ... fine la arto 
de rezonado reduktiĝas al bone farita lingvo ..Li konkludas: 
“La vorto devas naski la ideon, la ideo devas pentri la fakton . .. 
kaj kiel la vortoj konservas kaj transdonas la ideojn, rezultas ke 
oni ne povas perfektigi la lingvon ne perfektigante la sciencon, nek 
la sciencon sen la lingvo ...“ 

Se oni ekzamenas Ia staton de la kemio antaŭ kaj post la granda 
reformo de Lavoisier, la ekzakteco de tiuj ĉi ideoj klare mani- 
festiĝas. ĉar li obstinis elimini el sia lingvo ĉiun imagaĵon celantan 
pli multe signifklarigi la faktojn ol priskribi ilin, kaj apliki ĉiun 
vorton nur en bone difinita senco. 

Nutrite de pozitivismaj doktrinoj de Locke kaj Condillac, La- 
voisier enkondukis en la kemion la admirindan disciplinon, kiun li 
klarigis en sia prepara traktado. Li liberigis tiun ĉi sciencon de la 
malbonaj metafizikaj kbnceptoj, kiuj ĝin malhelpas. Lia reformo 
estas unue intelekta disciplino. La eksperimenta disciplino devenas 
el ĝi, la valoro de V doktrinoj dependas de ĝi. Lia unua principo 
konsistas en tio scii observi la faktojn, tute aparte de ĉia antaŭjuĝo. 
La dua konsistas en tio, kompari la faktojn unu kun la aliaj por 
eltiri la analogiojn, la rilatojn kaj la nevarieblojn. Lia tria estas 
klarigi la unujn kaj la aliajn en la logika ordo, kiu konvenas al ĉiu 
bona scienca sistemo, kaj kun helpo de lingvo severe adaptita al 
sia objekto. 

La posteularo montris sin tre maljusta rilate al Condillac. Lia 
penso retroviĝas en la verkoj de Claude Bernard (Klod Bernar’), 
de Berthĉlot (Bertelo’), de Mach kaj, en ĝenerala formo, de diversaj 
eksperimentistoj, kiuj pritraktis en la 19-a jarcento la filozofion de 
iliaj sciencoj. 

Mi nenion trovis en tiuj ĉi verkoj, kio ne permesas aserti, ke la 
scienco eksperimenta estas adaptiĝo de niaj intelektaj rimedoj al 
la fizikaj fortoj de la Universo. 

Tiu ĉi adaptiĝo mem estas unu el la preparaj formoj de 
F agado. Gi estus rekte bonfara, se la homoj, kiujn trudokupas la 
zorgo pri iliaj interesoj, estus kapablaj subordigi, aliparte, siajn 
agojn al novaj kaj altaj disciplinoj. 

Kompiltrad. N. B. 

LA NASKIĜO DE STELO 

O.-C. FLAMMARION 

Sub la rubriko de faktoj diversaj de la ĉielo oni anoncas novan 
sensacion: stelo eknaskiĝas! Tiu ĉi novaĵo timeme glitis inter la 
grandajn okazaĵojn de 1’ ĉiutaga gazetaro en la lastaj semajnoj, 
sed ĝi povis pasi nerimarkite, kvankam ĝi markas la epilogon de 
ĉiela kataklismo tre malofta, formanta por la astronomoj malkovron 
furoran. 

Vere unike la astronomoj konceptis la “aktualaĵon“, ĉar la 
naskiĝo de tiu ĉi stelo, fakte, estis samtempa kun la mezepoka 
periodo, la komenco de I’ presarto. La mezuroj de la observejo ĉe 
Harvard-Kolegio donas por la spektroskopa paralakso 1 ) de tiu 
ĉi stelo valoron de sesmilono da arksekundo, kio respondas al 
distanco de 540 lumjaroj, aŭ pli ol kvin milionoj da miliardoj da 
kilometroj. La lumo trakuris pli ol kvin jarcentojn de nia historio 
por raporti al ni tiun ĉi okazintaĵon. 

Oficisto de poŝto kaj telegrafo en Sudafriko faris observojn 
iom antaŭ la 6-a horo la 25-an de majo 1925, ĉe klara mateno 
aŭtunnokta (la sezonoj estas inversaj por la subekvatora hemi- 
sfero), kiam lia atento estis altirata per brilanta stelo de proksim- 
ume clua grandeco, kiun li ne konis, en la stelaro de “Pluteum 
Pictoris“ (pentrista stablo). Li konsultis ĉiel-kartaron, en kiu li 
ne trovis ĝin. Sendube estis nova stelo. Li telegrafis la novaĵon al 
la observejo de V Kapo. Feliĉe la vetero estis bela samvespere, kaj 
la tuta observejo estis mobilizata. ĉiuj instrunientoj estis funkci- 
igataj, kiuj ankoraŭ ne ekzistis, kiam la stelo ekflamis, en la kre- 
pusko de 1’ 14-a jarcento aŭ la aŭroro de 1’ 15-a. Ili estis direktataj 
al la enigma lumpunkto de 1’ spaco, kaj ĉiuj teleskopaj, spektro- 
skopaj, fotografaj baterioj laboris la tutan nokton. La fenomeno 
samtempa kun la epoko de 1’ okulta alkemio fariĝis la akiraĵo de 
1’ pozitiva kemio. 

La novaĵo pri tiu ĉi malkovro disvastiĝis en Eŭropo, sed ĉar la 
stelo estis tute nevidebla en eŭropaj latitudoj, ĉar tro suda, tial ĝia 
tragedia aventuro ne pasiigis la publikan opinion. Pro tio la afero 
ne estis malpli grava: suno, pli malpli analoga al nia, nekonata 
hieraŭ, enrangiĝis, de unu tago al morgaŭ, inter la plej brilaj steloj 
de E firmamento (ĉe la kelkmiliardoj da steloj, kiuj konsistigas nian 
universon, oni kalkulas sole sesdekon, kies videbla eklumo atingas 
la duan grandecon). 

La Nova Pictoris, sub kiu nomo ĝi estas registrita, 

__ • 

*) Angulo, sub kiu oni vidus de astro la diametron de la tero aŭ de ĝia 
orbito, kaj per kiu oni difinas la distancon de iu astro (Verax). 


153 






meritis ĝui la honoron. La esploroj de r astronomoj parte restarigis 
ĝian historion. Oni retrovas ĝin perdita en la multeco da steloj 
anonimaj de V ĉielo, pala, eĉ tre pala, de ĉ. 13-a grandeco, sur 
malnovaj kliŝoj faritaj en tiu ĉi lasta kvaronjarcento. Oi dormetis 
tiel, malsuspektite, ĝis la fino de 1924. 

Tiam okazis dramo mistera, pri kiu ni nur povas formi konjekt- 
ojn. La rezulto estas, ke la brulego eklumis. La stelo litere flamis, 
ŝvelis, plivastiĝis, plivolumeniĝis, ĝis ekrompo... La 5-an de 
junio 1925 ĝia diametro povis esti naŭdekoble pli supera al tiu de 
nia Suno, kiu mem estas centnaŭfoje pli larĝa ol la tero. La 9-an 
de junio ĝi leviĝis preskaŭ al la unua grandeco (1,1). Oia belbrilega 
regno estis mallongdaŭra. La defalo baldaŭ anonciĝis. Oi komencis 
perdi sian lumon kun lumŝanceliĝoj. Fine de junio ĝi jam estis 
falinta ĝis tria grandeco, pliviviĝis en julio kaj aŭgusto, tiam 
rapide defalis Ia malsupreniran deklivon de sia lumado, kun ek- 
saltoj atestantaj fiziko-kemiajn reagojn intensajn en tiu ĉi mal- 
proksima fokuso. Hodiaŭ ĝi estas teleskopa. Neniu homa okulo ĝin 
povas distingi sen la helpo de optika instrumento, sed ĝia aventuro 
ne finiĝas kun ĝia refalo en la ombron. 

En januaro 1928 la observistoj de La Plata (Argentino) kaj de 
Johannesburg (Sudafriko) anoncis, ke la Nova Pictoris estis 
ĉirkaŭata de nebulaĵa aŭreolo; ĉ. 26. marto ili en La Plata estis 
surprizataj per la ŝanĝo de tiu ĉi aŭreolo. Ili telegrafis Johannes- 
burg-on, atentigante pri tiu ĉi unika aspekto, postulante direkti pli 
akran lornon ol ilian sur la enigman astron. Oni tiel faris. Laŭ la 
scienca kaj sagaca angla revuo N a t u r e la stelo malkovriĝis 
duobla. 

En malpli ol tri jaroj do la astronomoj partoprenis la ekbrulegon 
de stelo, ĝian eksplodon akompanatan de brilegado, tiam ĝian 
partiĝon en du distingeblajn astrojn. Tio estas unika fakto en la 
astronomia historio. Neniam, de homa memoro, simila fenomeno 
estis vidata. 

Certe, ĉie la astronomoj observas novajn stelojn, kiuj brilas 
per efemera eklumo kaj poste refalas en nevideblecon. Sola certa 
fakto, evidenta, nediskutebla, estas, ke tie okazis tiu terura, fanta- 
zia ĉiela katastrofo, kaj ke pri ĉio tio hodiaŭ nenio plu povus 
ekzisti, kvankam la astronomoj sekvas la neatenditaĵojn de 1’ feno- 
meno, kvazaŭ ĝi estus hodiaŭa, kvazaŭ ĝi preterpasus sub iliaj 
okuloj. 

La lumo havas la privilegion fari el pasinto eternan estanton 
en la ĉielo. Se la tero estus fora de la Nova Pictoris ankoraŭ 
je unu aŭ du jarcentoj, ekzemple, de lumvojo, ni nenion scius pri 
la kataklismo okazinta, kaj ĝi apartenus al niaj posteuloj de 
L dudek-unua aŭ dudek-dua jarcento fari la malkovron. 

Kompiltrad. E n t o. 














LA HOMARO EN LA JARO 2000 

4 

MARCELLIN BERTHELOT 1 ) 

La estonto de la kemio estos ankoraŭ pli granda, ol ĝia estinto. Pri tio 
ne dubu. Mi diru al vi, tiurilate, pri kio mi revas: estas bone antaŭeniri, per 
ago, kiam oni povas, sed ĉiam per la penso. La homon puŝas la espero kaj 
donas al ĝi la energion por la grandaj agoj; post la impulso, se ne ĉiam 
oni realigas, kion oni antaŭvidis, oni realigas ion alian, kaj ofte ankoraŭ 
pli eksterordinaran; kiu, antaŭ cent jaroj, estus kuraĝinta anonci la foto- 
grafion kaj la telefonon? 

Mi diru do al vi miajn revojn ... 

Ofte oni parolas pri la estonta stato de la homaj socioj, miavice mi 
volas imagi ilin tiaj, kiaj ili estos en la jaro 2000: laŭ la vidpunkto kemia, 
kompreneble; ni parolas ja nur pri kemio. 

En tiu tempo, ne estos plu en la mondo kampkulturo, nek paŝtistoj, nek 
plugistoj; la problemo pri la ekzistado per la kulturo de 1’ grundo estos forigita 
de la kemio! Ne estos plu terkarbaj minejoj kaj subteraj industrioj... La 
problemo de 1’ brulaĵoj estos forigita kune de la kemio kaj de la fiziko. Ne 
estos plu doganoj, nek “protektismo“, nek militoj, nek landlimoj surverŝitaj 
per homa sango! La aerveturado kun siaj motoroj elpruntitaj el la kemiaj 
energioj, estos forpelinta tiujn malmodernajn organizojn. Tiam ni estos baldaŭ 
realigontaj la revojn de 1’ socialismo... kondiĉe, ke oni sukcesos eltrovi 
spiritan kemion, kiu ŝanĝos la moralan naturon de 1’ homo, tiel profunde, 
kiel nia kemio aliigas la materian naturon! 

Jen multe da promesoj; kiel ilin realigi? Tion mi tuj provos diri al vi. 

La fundamenta problemo de la industrio konsistas malkovri fontojn de 
energio neelĉerpeblajn kaj renoviĝantajn preskaŭ sen laboro. 

Jam' ni vidis la forton de la homaj brakoj anstataŭigita per tiu de la 
vaporo, t. e. per la kemia energio elpruntita el la brulado de karbo; sed tiun 
agenton malfacile oni devas elfosi el la tero kaj la proporcio senĉese mal- 
pligrandiĝas. Oni devas eltrovi ion pli bonan; nu la principo de tiu eltrovo 
estas facile konceptebla: oni devas utiligi la sunan varmon, oni devas utiligi 
la centran varmon de nia terglobo. La senĉesaj progresoj de la scienco 
naskas la esperon realigeblan kapti tiujn fontojn de senlima energio. Por 
kapti la centran varmon, ekzemple, sufiĉus fosi putojn, de 3 ĝis 4000 metroj 
profundajn, kio eble ne superas Ia rimedojn de la nunaj inĝenieroj, kaj precipe 
tiujn de la estontaj inĝenieroj. Tie oni trovos la varmon, devenon de ĉia vivo 
kaj de ĉia industrio. Tiel la akvo ĉe la fundo de tiuj putoj havus altan tempe- 
raturon kaj donus premadon kapablan por funkciigi ĉiajn maŝinojn. 

Cia senĉesa distilado produktus tiun akvon puran, senmikroban, kiun nune 
oni serĉas, kun tiom da elspezoj, ĉe fontoj iafoje infektitaj. Je tiu profundo 
oni posedus fonton de termik-elektra energio senlima kaj senĉese renovigata. 
Oni havus do la forton ĉie estantan je ĉiuj punktoj de la terglobo kaj multaj 
miloj da jarcentoj forpasus, antaŭ ol ĝi estu senteble malpligrandigita. 

Sed ni revenu al nia afero, t. e. al la kemio. Kiu priparolas fonton de 
energio termika aŭ elektra, tiu priparolas fonton de energio kemia. Per tia 
fonto la fabrikado de ĉiuj kemiaj produktoj iĝas facila, malmultekosta, ĉiu- 
tempe, ĉiuloke, en ĉiu punkto sur la surfaco de 1’ terglobo. 

x ) Marcellin Berthelot (Bertelo’) fama franca kemiisto, estis tute favora 
al esperanto. 






























































En tio ni trovos la ekonomian solvon de eble la plej granda problemo 
dependanta de la kemio: la fabrikado de la nutraj substancoj. Principe, ĝi 
estas jam solvita: la sintezo de la grasoj kaj de la oleoj estas efektivigita 
de post kvardek jaroj, tiu de la sukeroj kaj de la karbonhidratoj nuntempe 
plenumiĝas kaj la plenumiĝo de la sintezo de la azothavaj korpoj ne estas 
malproksima. Tiel, la problemo de la nutraĵoj — tion ni ne forgesu — estas 
kemia problemo. Kiam la energio estos malmultekoste ricevata, tiam oni 
baldaŭ fabrikos nutraĵojn tutajn per la karbono elpruntita el la karbonika 
acido, per la hidrogeno kaj la oksigeno elprenitaj el Ia akvo, per la azoto 
eltirita el la atmosfero ... 

Venos tago, kiam ĉiu prenos kun si por sin nutri sian peceton da azotita 
substanco, sian buleton da grasaĵo, sian peceton da amelo aŭ da sukero, 
sian boteleton da aromaj spicaĵoj. Ĉio ĉi estos fabrikata malmultekoste kaj 
en senlima kvanto ĉe niaj fabrikoj; ĉio ĉi estos sendependa de la sezonoj 
neregulaj, de la pluvo aŭ de la sekeco, de la varmego, kiu velkigas la kreskaĵ- 
ojn, aŭ de la frosto kiu forigas la esperon pri fruktodono; ĉio ĉi, fine, estos 
senigita je la malsanigaj mikroboj, kaŭzantoj de epidemioj kaj malamikoj 
de la homa vivo. 

Tiam, la kemio estos plenuminta en la mondo radikalan revolucion, kies 
gradon de graveco neniu povas antaŭdiri; ne estos plu kampoj kovritaj per 
rikoltoj, nek vinberejoj, nek herbejoj plenaj de brutaro; la homo progresos 
laŭ mildeco kaj moraleco, tial ke ĝi ne vivos plu per Ia mortigo kaj la buĉado 
de vivantaj estaĵoj. Ne estos plu distingo inter la regionoj fruktodonaj kaj 
la regionoj senfruktaj. Eble eĉ la sablaj dezertoj iĝos la preferita restadejo 
de la homaj civilizacioj, tial ke ili estos pli sanigaj, ol tiuj aluvioj malbon- 
odoregaj kaj tiui marĉaj ebenaĵoj per putraĵoj grasigitaj, kiuj estas nune la 
restadejoj de nia kampkulturo. 

Ne kredu, ke en tiu universala regno de la kemia forto, la arto, la beleco, 
la ĉarmo de la homa vivo estos destinataj por malaperi. Se la surfaco ne 
estos plu utiligata same, kiel nune, kaj — ni diru tion mallaŭte — mal- 
beligata per la geometriaj laboroj de la kulturisto, tiam ĝi kovriĝos per 
verdaĵo, per arbaroj, per floroj; la tero fariĝos vasta ĝardeno, akvumata 
per la elfluo de la subteraj akvoj,-kie la homa raso vivos en abundeco kaj 
en la ĝojo de la legenda ora tempaĝo ... Laŭ “La Movado“. 


☆ 


La vivo, manifestiĝo de mikroba kemio? 

% 

La origino de I’ mikrobologio (scienco pri mikroboj) estas kunligita kun 
la progesoj de 1’ optika tekniko, kiuj permesis, dank’ al la mikroskopo, studi 
la formon de senfine malgrandaj estaĵoj. 

Tre longan tempon la mikrobologio apenaŭ altiris la atenton de 1’scienc- 
uloj, kiuj limigis siajn esplorojn al la morfologio 1 ), branĉo en kiu mem ne 
okazis rimarkindaj progresoj. 

Estis necesa la genio de Pasteur por inspiri al la scienco pri mikroboj 
novan vivon kaj malfermi al ĝi senfinajn perspektivojn. Li montris, ke la 
ĉefa intereso en la studoj pri tiu ĉi mikroskopa mondo ne devus rilati la 
morfologion de tiuj ĉi estaĵoj, kiom ajn valora ĝi estu sed ilian kemian agon. 


J ) Kono pri la formoj. 

Neniu el tiuj ĉi estaĵoj pro siaj ekstreme malgrandaj dimensioj povas produkti 
kemian agon, sed grandaj kunfandiĝoj de tiuj ĉi mikroskopaj agantoj ludas 
grandegan rolon en la vivmanifestadoj. Tiuj ĉi kunfandaĵoj restarigas la 
ekvilibron inter la kreado kaj la detruado de 1’ organikaj substancoj, inter 
la vivanta kaj la inerta materio. 

“Gaso, fluidoj, elektro, magnetismo, ozono, konataj aŭ kaŝataj objektoj, 
nenio ekzistas en la aero, escepte Ia ĝermojn (mikrobojn), kiujn ĝi portas, 
kio estus kondiĉo de la vivo.“ (Pasteur.) Se oni povus imagi, ke iun tagon 
la mikroboj de la tero formalaperus, la vivo tie estus malebla. La tero 
invadata per la organ-restaĵoj, fariĝus tombejo. Nia instruisto E. Duclaux 
insistis je tiu fakto, ke reale la mikroboj ĝenerale estas pli utilaj ol mal- 
utilaj. x ’ 

Pasteur inaŭguris, por tiel diri, Ia bakteriologan epokon. La unuaj laboroj 
komencitaj en 1858 pri la dismetiĝo de organikaj substancoj donis novajn 
bazojn al la bakteriologio, kiu nur tiam fariĝas v.era scienco en konstanta 
progresado depost tiu epoko. La direkto donita per liaj esploroj restis ĝis 
la hodiaŭaj tagoj senŝanĝa. 

Pasteur montris la rolon, kiun ludas la mikroboj en la malsanoj de la 
hejmbestoj (karboneca bakteridio, pul-ĥolero, triglo de 1’porkoj), en tiuj 
de L silkvermoj, en la ferment-industrioj, speciale en la alkohola fermentado. 
Oni ne vidis ĝis tiam la rektan utilon de tiuj ĉi senfine malgrandaj estajoj 
en agrikulturo; la agronomio, kiel la medicino kaj la higieno submetiĝas 
nehaltigeble la influon de la pasteur-aj eltrovoj. 

La fruktoporteco de la tero dependas nuntempe grandparte de la lerta 
utiligo de mikroboj, kiuj kalkuliĝas laŭ miriadoj. La vegetajoj precipe faras 
sintezan (kunmetan) laboron, ili kombinas la restaĵojn de la bestaj kaj 
vegetaĵaj putriĝoj en multflankajn produktojn: sukerojn, amelojn, albumin- 
aĵojn; la mikroboj faras la analizan (dismetan) laboron, de diserigo de tiuj 
ĉi samaj produktoj. Unu el la grandaj proprecoj konstatitaj de Pasteur estas 
la specifeco de la mikroboj; ĉiu mikrobo vivas kaj laboras en bone difinitaj 
kondiĉoj, preferas donitan nutraĵon, atakas laŭ grado bone karakteriza. 

Dank’ al tiu ĉi speco de perfekta labordivido la sterko, ekzemple, fine 
fariĝas asimilebla per la planto. Oni imagu, kian variecon kaj precizecon de 
laboro plenumas tiuj ĉi estaĵoj. Dum tiuj ĉi lastaj jaroj la bakteriologoj atentis 
pri tio, realigi la revon de la scienco, kompreni pruvi, ke la mistiko de I’ vivo 
elmontras nur kemian agon, kapablan esti direktata de la racia tekniko. 

La biokemia ago de 1’ mikroboj fariĝas la instrumento de 1’ eksperiment- 
anto, kiu ĝin povas trakti ekzakte sammaniere kiel la diversajn kemiajn 
reagojn (analizilojn). Oni sukcesas adapti la mikrobojn al iuj kondiĉoj, 
ŝanĝante tiel ilian specifecon. Oni intervenas tiel en la alkohola fermento, 
haltigante ĝin aŭ pelante ĝin ĝis la volita grado. 

Kiam oni sukcesos elmontri, ke ĉiu vivmanifestiĝo estas nur kunago de 
pure kemiaj fenomenoj, oni estos solvinta la plej grandan sciencan 
problemon. P. B. (Traduko). 

LA VIVO DE LA TERMITOJ 

(M. Maeterlinck) 

de P. BLANC 


Maeterlinck verkis pasiige interesan libron. Li ne estas entomologiisto, 
li ne prezentas Ia rezultojn de siaj propraj observoj kaj studoj, li pruntas 
ĉiujn faktojn ĉe la entomologiaj profesiaj sciencistoj. “Kiel en la V i v o 
d e r Abeloj, mia rolo estas limigita al tio, kunligi ilin, grupigi ilin tiel 

harmonie kiel eble al mi, lasi ilin agi la unujn 
sur la aliajn, ilin ĉirkaŭvolvi per kelkaj trafaj 
pripensoj, kaj ĝenerale ilin lumigi, ĉar la misteroj 
de la termitujo estas pli ignorataj ol tiuj de la 
abeIujo.“ De 1’ vidpunkto de la popularigo tio 
estas unika libro, kie grandaj sciencaj laboroj 
konfirmas la observojn de 1’ eminentaj esploristoj 

kiel Daniel Livingstone, kaj al ni ek- 
komprenigas la mekanismon de socia 
organizo, la historion de popolo, kiu 
ŝajnas intertempe devena el alia plan- 
edo. Kaj tio estas nur insektoj, kiuj 
atingis tiun ĉi altan gradon de civil- 
izacio, kiuj kreis socion tiel mirinde 
solidaran, komuniganta ĉiujn siajn viv- 
rimedojn, ĉiujn siajn kapablojn, favore 
al la komuneco. La individua vivo 
ekster la socio estas absolute neebla, 
la individuo ne ekzistas. Tiu ĉi sistemo 
de socia organizo, tiu ĉi foresto de 

mm^UHHNj^B^HP^HPmiiberecoj <-ie 

inspiras al Maeterlinck nesupereblan naŭzon. Cetere, ni ne parolu pri la filo- 
zofia parto de Ia libro, aŭ pri la arbitro de la alproksimiĝoj antropomorfaj, al 



tufellUNl 

Nesto de militemaj termitoj 
(tratranĉo) 

C = katakomboj;. G = grenejo; R = gereĝa 
loĝejo; S = ĉeloj de servo; 1 = aerumejo; 

2 = nutrejo. 


kiu ĝi povas doni lokon. 

La termitoj laŭ la geologoj antaŭiras la aperon de 1’ homo sur nia planedo 


je cent milionoj da jaroj. Ilia scienca 
klasigo ŝajne ne ankoraŭ estas aranĝ- 
ita, sed ĝenerale oni ilin rangigas en 
la speco de 1’ ortopteroj (rektflugil- 
uloj). La grandaj termitoj loĝas eks- 
kluzive en varmaj, tropikaj landoj. La 
amplekso, laŭ la specoj, iras de 3 ĝis 
12 milimetroj. La observoj pri la moroj 
de I’ ekzotika insekto estas novdataj 
kaj tre nekompletaj. Penetri en termit- 
ujon ne estas facila afero. La hakilo 
ne mordas la cementon, kiu ĝin 
kovras, kaj oni devas pulvorigi ĝin; la 
esploristo estas devigata sin ledvesti 
kaj sin maski, por eviti la mordojn de 
tiuj ĉi insektoj, kiuj lin kovras kaj 
neniam ellasas la tenitaĵon. Kelkaj 
termitoj vivas en la trunkoj de kavaj 
arboj, sed la klasika termitujo estas 
ĉiam subtera. La arkitekturo de tiuj ĉi 
loĝejoj estas konsterna pro sia riĉeco. 


A 



Multformeco de la termitoj 

A = virseksulo ; B = laboristo; C = soldato; 
D = virino plena aŭ “reĝino“, ŝveligita de 

la ovoj. 







158 






































ĝ \ varias laŭ la Iando, laŭ la rasoj, la disponeblaj materioj, ĉar la .genio de 
1’ speco estas senlime inventema kaj akomodiĝas al ĉiuj cirkonstancoj. La 
priskribo de 1’ fotografaĵoj de ĉi tiuj termitujoj estas konsternega: “Jen estas 
simpla teramaso, jen ili pensigas pri larmetantaj kalkaj ŝtonajetoj el gigantaj 
stalagmitoj. Kun siaj pintaĵoj, sia florado de 1’ plejsupro, siaj cementtavoloj kiuj 
elstaras unuj sur la aliaj, ili rememorigas la katedralojn kadukiĝintajn tra la 
jarcentoj, la ruin-kastelojn; ili elŝprucas ĉie ĝis sesmetra alteco kiel piramidoj.“ 

Kiel tiuj ĉi malgrandaj estajoj, blindaj, sukcesas konstrui ĉi tion, kion 
neniu el niaj masonistoj riskus fari, estas mistero. La observoj de anglaj 
sciencistoj donis ĝeneralan ideon pri Ia disdivido de la termitujo. “Sub 
kupolo el mola kaj grajneca ligno, en la centro de la civito troviĝas la Nesto, 
kiu estas plena de milionoj da malgrandaj larvoj, la muroj, evidente por certigi 
la ventoladon, 'estas truitaj per miloj da etaj malfermaĵoj, Ia temperaturo, 
oni ne scias per kiu kombino, estas tenata konstanta. De du flankoj de tiu 
ĉi “nutrejo“ kondukas galerioj al la ĉambraro de la “reĝino“ kaj de la “reĝo“. 
De tiuj ĉi loĝejoj grandaj vojoj malsupreniras al la keletaĝo, kie sin surmetas 
sennombraj ĉeloj okupitaj de larvoj kaj nimfoj; tie ankaŭ troviĝas la diversaj 
magazenoj kun molligno kaj tranĉita herbo. La termitoj nutras sin nur per 
celulozo, kiu estas la substanco plej disvastigita sur nia tero. Sed la celulozo 
estas malfacile digestebla, kaj la termitoj ne povas ĝin digesti. lli asimilas 
ĝin dank’ al protozooj, kiuj plenŝtopas ilian internajon.“ 

La socia kaj ekonomia organizo de la termitujo estas tre komplika. Oni 
distingas ĉe ili tri kastojn: la laborulan kaston, la militistan kaston kaj la 
reproduktantan (plunaskigantan) kaston. La laboristoj estas tute blindaj, 
ne havas armilojn, ne havas flugilojn, ilia sekso estas komplete atrofia (mal- 
kreska). Ili estas nur ŝarĝitaj per la rikoltado, ellaborado kaj digestado de 
la celulozo kaj nutras ĉiujn aliajn loĝantojn. “Ili estas iel Ia kolektiva stomako 
de la loĝantaro“. La laboristoj dividiĝas ankaŭ en du kastojn: la grandajn 
kaj la malgrandajn. La unuaj provizitaj je makzeloj iras dispecigi la lignon 
kaj aliajn materiojn malmolajn por la provizado, la duaj restas hejme kaj 
dediĉas sin al la nutrado de 1’ alia parto de la loĝantaro kaj al ĉiuj prizorgoj 
de 1’ mastrumado. 

Nenio perdiĝas en tiu ĉi respubliko; kiam individuo pereas, ĝia kadavro 
estas tuj konsumata de la postvivantoj, eĉ la ekskrementoj estas ĉiam denove 
utiligataj. La ekskremento estas la unua materio en ĉiuj iliaj industrioj. 

Post la laboristoj venas la militistoj same blindaj kaj laŭsekse' atrofiaj; 
ilia kapo prenis eksterordinaregan evoluon kaj portas grandegajn makzelojn. 
lli posedas prenilojn — tondilegojn malmolajn kiel ŝtalo. La soldatoj neniam 
forlasas la fortikaĵon, ili defendas ĝin kontraŭ miloj da malamikoj. La plej 
kruelega malamiko estas la formiko, kaj precipe kontraŭ ĝi ĉiuj antaŭgardoj 
estas farataj. * 

Post la laboristoj kaj soldatoj ni renkontas la gereĝan paron. La reĝo 
estas malgranda, malfortika, timema, ĉiam kaŝita sub la reĝino. La reĝino 
estas 20 ĝis 30 000-oble pli granda ol la laboristo. Ŝi nur estas giganta 
ventro ŝveligita de ovoj, ŝi havas longecon de 100 milimetroj kaj unuecan 
cirklon de 77 milimetroj. Ŝi naskas unu ovon po sekundo, tio estas pli ol 
86 000 dum 24 horoj kaj 30 milionoj dum jaro. Kaj dum la kvar aŭ kvin 
jaroj de sia vivo ŝi ne interrompas la naskadon nek tage nek nokte. Cirkaŭ 
la buŝo de la reĝino centoj da laboristoj al ŝi donas la nutraĵon, dum en la 
alia fino alia amaso apud la ovkondukilo kolektas, lavas kaj forportas la 
ovojn, laŭ la ritmo, kiel ili forfluas. 

Post kiam la fruktoporteco de la reĝino komencas malpliiĝi,- oni al ŝi 
prenas ĉian nutraĵon, kaj ŝi mortas pro malsato. Tia estas la vivo kaj la 
organizo de la termitujoj. 

La libro de Maeterlinck legiĝas kiel romano kaj prezentas vere sciencecan 
profiton. .Trad. B. 

Pri la efiko kaj signifo de toksinoj 

» 

en organismo 

Prof. d-ro RIEDL 

(A1 A. Kynĉl). 

Plej efikaj substancoj, per kiuj estas organismo plej danĝere atakata 
de bakterioj, estas sendube iliaj venenaj substancoj, produktataj de ili kaj 
konataj de lastaj jardekoj de pasinta jarcento. Oni konas t. n. endotoksinojn, 
kiuj estas enhavataj en korpoj de bakterioj kaj post ilia morto penetras, kiam 
ekestas disfalo de bakteria plasmo, en medion, en kiu vivis mikro-organismoj; 
kaj ekzotoksinojn, produktatajn de ili kaj forsendatajn daŭre en cirkuladon 
per sango en arterioj kaj vejnoj. Finfine oni priskribis en tuberkuloza bacilo 
tiel nomatan peritoksinon, enhavatan en plej eksteraj partoj de la korpo. 
Toksinoj en vitro gajnitaj sur diversaj artaj substancoj kaj tiuj en organismo 

estas tamen diversaj laŭ detaloj, ĉar medio viva kaj medio arta ne povas 

esti taksataj same. Bieling kaj Gottschalk injektis tetanan toksinon en sangon 
kaj sin demandis, kiel baldaŭ ĝi estos trovata en organismo. Post 45 min. 
ili ĝin trovis jam en limfo de “ductus toracicus“. Antaŭ ol toksino sin fiksas 
en korpaj ĉeloj, ĝi estas atakata de blankaj sangĉeloj, leŭkocitoj,. kiuj posedas 
potencon neniigi ĝin. Sed ni ne devas forgesi, ke ekzistas individuaj dife- 
rencoj inter bestoj kaj inter toksinoj. Tial nin ne surprizas, ke eksperimentoj 
havas ankaŭ malsamajn sukcesojn. Kiam oni ekkonis trombocitojn, la unuaj 
laboroj atribuis al ili gravan rolon en neniigado de toksinoj, sed lastaj, ankaŭ 
miaj eksperimentoj montris al ni, ke ilia rolo ne estas pli granda ol tiu de 
aliaj ĉeloj en organismo. Abderhalden diris siatempe, ke ankaŭ fermentoj de 
glandoj kun interna sekreciigo povas esti gravaj en tuta defendo kontraŭ 

ili, kaj kiam aperis lasta laboro de Marie, tiu aŭtoro sciigis al ni interesan 

interrilaton inter adrenalino kaj toksino de bacilo difteria kaj tiu de tetano. 
Adrenalino estas, kiel ni scias, kemia derivajo de pirokatekino t. e. metil- 
amono-acetil-pirokatekino, substanco optike aktiva, kies salo klorida estas 
solvebla en akvo. Kaj tiu neŭtralizas 5—6 oblan multon da toksino de difterio 
kaj tiu de tetano. La aŭtoro supre citita vidas en adrenalino kaj funkcio de 
glandoj superrenaj potencan aparaton, kiu plialtigas aktivecon de antitoksinoj 
en sango. Estas konate, ke ĉiu toksino en korpo baldaŭ instigas vivajn ĉelojn 
al produktado de antitoksinoj, kiuj bakteriajn venenojn detruas. Bazo, kie 
efikas diversaj toksinoj, ne estas la sama. Toksino de tetano efikas prefere 
je nerva sistemo, kaj ni pensas, ke ĝi penetras per limfaj vojoj ĉirkaŭ nervoj 
ĝis en cerbo. Tial ankaŭ plej gravaj simptomoj estas nervaj. Toksino de 
difterio atakas koron,. pli bone dirite, muskolon de koro. Ni timas ĉe infanoj 
malsanaj pro difterio ĝian influon, ĉar ni scias, ke ofte en postmalsana epoko 
subite infano mortas pro elĉerpiĝo de koro. Toksinoj de disenterio atakas 
nur la inteston. Kaj Besredka en Francio montris, kiel batali kontraŭ tiuj 
malsanoj, antaŭ nelonge. Ciam ni devas kalkuli kun tio, ke 
toksinoj influantaj je .korpaj ĉeloj kaŭzas ilian 
morton, kaj albumino disiĝinta en diversajn venenajn produktojn influas 
je koro kaj aliaj organoj, nome: hepato kaj renoj. Tia estas klasika “circulus 
vitiosus“! Ofte ni vane serĉus, makroskopie eĉ ankaŭ mikroskopie, ŝanĝojn 
en vivaj ĉeloj. Preparatoj ilin ne montras aŭ montras nur malofte, kvankam 
parenkimo 1 ) organa suferas pro ili. Nur el vidpunkto de koloidala kemio, 
kiun montris al ni genia Abderhalden kaj Lumiere, ni povas ekkompreni pri 
ĉiuj fenomenoj de patologia materio. Tia estas la stato de biologiaj sciencoj... 


a ) Organo konsistanta el malsamaj histoj. 

kompetentula kolektivo vortarista, por post 
antaŭvidebla tempo povi pretigi la tiom 
aldeziregatan, senpacience atendatan, mult- 
foje postulatan grandan verkon, kiu finos 
periodon de necerteco en la vortar-eldon- 
ado divers-nacilingva, kiu fiksos kaj preciz- 
igos unusence la difinojn de la esperantaj 
terminoj, kiu signifos gravegan paŝon an- 
taŭen en la kreo de vere internacieca, unuece 

Prezo: 7 d. mk. aŭ ekvivalenlo. 

Kiu antaŭpagas 2 ekzemplerojn, ricevos 
trian senpagan post apero, pagante ĝis 
30. septembro 1928. Mon-pruntedonantoj 
ricevos 6°/o-an renton. Helpu al ni! 
Antaŭpagojn akceptas: ; ■ 

Direkcio de SAT, 23 rue Boyer, Paris 20 

aŭ Administracio de SAT, Colmstrasse 1, 
Leipzig O 27. 




Hendn senprokraste! 

Presejo: Uns-Produktivffenossenscbalt, Lcipzig (Germanio) 

